I mellomtiden antas det på Jorden at toktet har endt i katastrofe. Professor Dubius håner professor Planetaros med dennes sønns tåpeligheter. Den gamle mannen er nær ved å forgå av fortvilelse, når han plutselig ser noen lysglimt på Mars i sitt teleskop, lysglimt som til sammen danner stjernebildet Corona – en beskjed fra dr. Krafft til hans kjære Corona samt et bevis på at de er i live og at toktet så langt har vært suksessfullt.